Source: http://www.huittinen.fi/uutishuone/ajankohtaista/kaupunginhallituksen_kokouksen_25.6.2018_paatokset.8408.news
Timestamp: 2018-07-21 21:20:39+00:00
Document Index: 7600611

Matched Legal Cases: ['kko ', 'kko ', '§ 91', 'KKO ', '§ 91', '§ 91', 'kko ', '§ 136']

Kaupunginhallituksen kokouksen 25.6.2018 päätökset - Huittisten kaupunki
25.6.2018 18.41
Kaupunginhallituksen kokouksen 25.6.2018 päätökset
Keskustelun aikana Mikko Kaunisto ehdotti, että työjärjestys hyväksytään sillä muutoksella, että pykälää 169 Pääurakoitsijan vaatimus liikuntahallin urakka-ajan pidennyksistä ei käsitellä tässä kokouksessa. Esitys raukesi kannattamattomana.
Mikko Kaunisto jätti päätöksestä suullisen eriävän mielipiteen sekä toimitti seuraavan kirjallisen perustelun ennen pöytäkirjan allekirjoittamista:
Tiedoksaattoasioissa oli jaettu pöydälle otto-oikeuden käyttäminen Teklan 19.6.2018 § 91 ilman, että siitä olisi muuten ennen kokousta informoitu kaikkia hallituksen jäseniä. Näkemykseni mukaan esitys olisi pitänyt laittaa valmisteluun, koska sitä ei ollut valmisteltu ja käsitellä vasta seuraavassa hallituksen kokouksessa hyvän hallintokäytännön mukaan.
4 HUITTISTEN RUOKA- JA ATERIAPALVELUJEN, SISÄISEN POSTIN JA MUUN TAVARAN KULJETUKSET AJALLE 1.8.2018 -31.12.2019 SEKÄ MAHDOLLINEN OPTIO AJALLE 1.1.2020 – 31.7.2021 Kaupunginhallitus päätti valita
1. ruoka- ja ateriapalveluiden kuljetuspalveluiden toimittajaksi Petri Heino Ky:n ajalle 1.8.2018- 31.12.2019 sekä mahdollisuuden optio ajan käyttöön
2. sisäisen postin ja muun tavaran kuljetuspalveluiden toimittajaksi Itella Posti Oy:n ajalle 1.8.2018 – 31.12.2019 sekä mahdollisuuden optio ajan käyttöön.
Valinnan perusteina on laaditun pisteytyksen perusteella kokonaistaloudellisesti edullisin tarjous.
5 LAUSUNTO VARSINAIS-SUOMEN ELY-KESKUKSELLE EHDOTUKSESTA SATAKUNNAN MERKITTÄVIKSI TULVARISKIALUEIKSI
Kaupunginhallitus antoi Varsinais-Suomen ELYkeskukselle merkittävien tulvariskialueiden nimeämisehdotuksesta seuraavan lausunnon:
Huittisten kaupunginhallitus katsoo, että Varsinais-Suomen ja Satakunnan merkittävät tulvariskialueet ovat Pori ja Huittinen. Huittisissa tulvariskin muodostaa paitsi Kokemäenjoki myös siihen Huittisissa yhtyvä Loimijoki. ja siksi on perusteltua, että Huittinen on nimettynä merkittäväksi tulvariskialueeksi. Muutoin ei kaupunginhallituksella ole ehdotuksesta huomautettavaa.
6 LAUSUNTO TURUN HALLINTO-OIKEUDELLE KOSKIEN VALITUSTA LOIMA-KORKEAKOSKEN-KAHARILAN JÄTEVESIOSUUSKUNNAN TOIMINTA-ALUEEN HYVÄKSYMISESTÄ
7 ERITYISLIIKUNNANOHJAAJAN TOIMEN TÄYTTÖLUPA
Kaupunginhallitus myönsi nuoriso- ja liikuntalautakunnalle erityisliikunnanohjaajan toimen täyttöluvan.
8 KAUPUNGINVALTUUSTON (29.1.2018) PÖYTÄKIRJAN TÄYTÄNTÖÖNPANO
Kaupunginhallitus päätti todeta 29.1.2018 pidetyn kokouksen tekemät päätökset täytäntöönpanokelpoisiksi ja päätti täytäntöönpanon yksityiskohdista seuraavaa:
4 § PERUSOPETUKSEN PALVELUVERKKO JA LAUTTAKYLÄN KOULUN KOKO
Päätöksen täytäntöönpanosta vastaa sivistysjohtaja.
5 § UUDEN KOULUN SIJAINTIPAIKKA
Päätöksen täytäntöönpanosta vastaa tekninen johtaja ja sivistysjohtaja.
6 § ILMOITUS PERUSTEETTA SAADUN VALTION KORVAUKSEN TAKAISINPERINNÄSTÄ JA MÄÄRÄRAHAMUUTOS HALLINNON VASTUUALUEELLE VUODEN 2018 TALOUSARVIOON
Päätöksen täytäntöönpanosta vastaa hallintojohtaja.
7 § RAMI PELTOSAAREN EROANOMUS LUOTTAMUSTEHTÄVÄSTÄ
8 § SIDONNAISUUKSIEN ILMOITTAMINEN
9 § TIEDOKSISAATTOASIAT
10 § HUITTISTEN VASEMMISTOLIITON VALTUUSTORYHMÄN VALTUUSTOALOITE KIINTEISTÖKOHTAISISTA TALONMIEHISTÄ/VAHTIMESTAREISTA
Aloite lähetetty tekniseen palvelukeskukseen valmisteltavaksi.
9 KAUPUNGINVALTUUSTON (26.3.2018) PÖYTÄKIRJAN TÄYTÄNTÖÖNPANO
Kaupunginhallitus päätti todeta 26.3.2018 pidetyn kokouksen tekemät päätökset täytäntöönpanokelpoisiksi ja päätti täytäntöönpanon yksityiskohdista seuraavaa:
14 § LUETTELO VALTUUSTOALOITTEISTA
15 § TALOUSARVION SITOVUUSTASON MUUTOS VUODELLE 2019
16 § TALOUSARVIOMUUTOS VUODEN 2018 ULKOISIIN KULUIHIN ELINVOIMAN KEHITTÄMISEN VASTUUALUEELLA
Päätöksen täytäntöönpanosta vastaa elinvoimajohtaja.
17 § TALOUSARVIOMUUTOS VUODEN 2018 HENKILÖSTÖKULUIHIN
18 § LISÄMÄÄRÄRAHA RAKENNUSREKISTERIN LAADUNPARANNUSHANKKEESEEN
Päätöksen täytäntöönpanosta vastaa tekninen johtaja.
19 § LOIMA-KORKEAKOSKEN-KAHARILAN JÄTEVESIOSUUSKUNNAN TOIMINTA-ALUEEN HYVÄKSYMINEN
10 KAUPUNGINVALTUUSTON (14.5.2018) PÖYTÄKIRJAN TÄYTÄNTÖÖNPANO
Kaupunginhallitus päätti todeta 14.5.2018 pidetyn kokouksen tekemät päätökset täytäntöönpanokelpoisiksi ja päätti täytäntöönpanon yksityiskohdista seuraavaa:
23 § VUODEN 2017 TILINPÄÄTÖKSEN MÄÄRÄRAHAYLITYSTEN HYVÄKSYMINEN
Päätöksen täytäntöönpanosta vastaa hallintojohtaja
24 § HUITTISTEN KAUPUNGIN VUODEN 2017 TILINPÄÄTÖKSEN HYVÄKSYMINEN JA VASTUUVAPAUDEN MYÖNTÄMINEN
25 § HUITTISTEN KAUPUNGIN VUODEN 2017 ARVIOINTIKERTOMUS
26 § HENKILÖSTÖKERTOMUS 2017
27 § OSALLISTUMINEN VALINNANVAPAUSPILOTTEIHIN
Päätöksen täytäntöönpanosta vastaa kaupunginjohtaja.
28 § HUITTISTEN SOSIAALIDEMOKRAATTIEN VALTUUSTORYHMÄN VALTUUSTOALOITE IKÄIHMISTEN TUKEMISESTA SÄHKÖISTEN PALVELUIDEN KÄYTÖSSÄ JA KÄYTTÖÖN OTOSSA
Aloite lähetetty valmisteltavaksi.
11 KAUPUNGINVALTUUSTON (18.6.2018) PÖYTÄKIRJAN TÄYTÄNTÖÖNPANO
Kaupunginhallitus päätti todeta 18.6.2018 pidetyn kokouksen tekemät päätökset täytäntöönpanokelpoisiksi ja päätti täytäntöönpanon yksityiskohdista seuraavaa:
32 § KAUPUNGINVALTUUSTON PUHEENJOHTAJISTON VAALI
33 § TAKKULAN TEOLLISUUSALUEEN LAAJENNUS SEKÄ KORTTELIN 156 TONTIN 1 KAAVAOSAN KUMOAMINEN, TAKKULA 9. KAUPUNGINOSA
34 § RAKENNUSVALVONNAN JA YMPÄRISTÖNSUOJELUN KUNTAYHTEISTYÖ
35 § TALOUSARVIOMUUTOS VUODEN 2018 HENKILÖSTÖKULUIHIN
36 § HUITTISTEN KAUPUNKIASUNNOT OY:N TAKAUSANOMUS
37 §HUITTISTEN KAUPUNKIASUNNOT OY:N ANOMUS SAATAVAN MUUTTAMISESTA PÄÄOMALAINAKSI
38 § HUITTISTEN LÄNTINEN PIENVILJELIJÄYHDISTYS RY:N LAHJOITUSRAHASTON SÄÄNTÖJEN MUUTTAMINEN
39 § EDESMENNEEN KRISTA JOUTSEN LUOTTAMUSTOIMIEN TÄYTTÄMINEN
40 § SOILE TUOMISEN ERO LUOTTAMUSTEHTÄVISTÄ
41 § ARMI JÄRVISEN ERO LUOTTAMUSTEHTÄVÄSTÄ
Kaupunginhallituksen puheenjohtaja ja kaupunginjohtaja ovat 25.6.2018 päättäneet käyttää otto-oikeutta teknisen lautakunnan asiaan 19.6.2018 § 91 PÄÄURAKOITSIJAN VAATIMUS LIIKUNTAHALLIN URAKKA-AJAN PIDENNYKSISTÄ.
Kaupunginhallitus päätti merkitä edellä olevat asiakirjat tiedoksi ja ettei se käytä muilta osin KuntaL:n 92 §:n ja Huittisten kaupungin hallintosäännön 27 §:n mukaista otto-oikeutta.
13 PÄÄURAKOITSIJAN VAATIMUS LIIKUNTAHALLIN URAKKA-AJAN PIDENNYKSISTÄ
Kaupunginhallituksen puheenjohtaja ja kaupunginjohtaja ovat 25.6.2018 päättäneet käyttää KuntaL:n 92 §:n ja Huittisten kaupungin hallintosäännön 27 §:n mukaista otto-oikeutta teknisen lautakunnan asiaan 19.6.2018 § 91 Pääurakoitsijan vaatimus liikuntahallin urakka-ajan pidennyksistä.
1) päätti myöntää urakan välitavoitteelle 2 lisäaikaa 18.6.2018 asti.
Perustelut: Väliseinien muurausta koskevaa muutostyötarjousta nro 3 on tilaajan taholla käsitelty sen verran kauan, että ko. työn osalta (urakoitsijan vaatimus 24.5.2018) viivästymisen osasyynä on tilaajan oma myötävaikutus.
2) päätti esittää urakoitsijalle, että urheilutalo Huhkolinnan purkua ei aloiteta ennen kun välitavoite 2 on saavutettu. Urakan välitavoitteen 3 osalta ei peritä viivästyssakkoa.
3) totesi, että urakan loppuselvitysvaiheen jälkeen neuvotellaan viivästyssakkojen kohtuullistamisesta, jolloin lopullisesti selvitetään urakoitsijan vastuut hankkeen viivästymisestä.
Perustelut: Rakentamishanke ei valmistu urakka-ajan puitteissa, koska alapohjana oleva betonilaatta ei ole kuivunut joustopuulattiavalmistajan edellyttämään 75/85 % RH. Tilaaja ja urakoitsija ovat yhtä mieltä, että betonilaatan kosteusraja-arvot tulee saavut-taa ennen joustopuulattian asentamista. Teräsbetonilaatan kuivumisaikaan ja kosteuskäyttäytymiseen vaikuttaa moni osatekijä, joten luotettavan arvioinnin tekeminen on ongelmallista. Kuivu-misaika-arviolla ei voida määrittää betonin päällystettävyyden ajankohtaa, vaan riittävä kuivuminen on todettava mittaamalla. Molemmat sopijapuolet haluavat varmistua joustopuulattian laadukkaasta toteutuksesta, joten alapohjalaatan kuivumisaikaan liittyy aikatauluepävarmuus ja –muutostarve.
Keskustelun aikana Mikko Kaunisto ehdotti, että kaupunginhallitus:
1) päättää myöntää urakan välitavoitteelle 2 lisäaikaa 13.6.2018 asti ja koko työmaan valmistumiselle 24.8.2018 asti.
Perustelut: YSE 1998 mukaan lisä- ja muutostyöt käsitellään aina erikseen kirjallisena (esim. pöytäkirjakirjaus työmaakokouksesta ei ole riittävä). Liikuntahallin työmaalla on ollut epäselvää oikeista sopimusehtojen mukaisesta toimintamallista niin urakoitsijan kuin rakennuttajan edustajan puolelta. Urakoitsija on esittänyt sopimusehtojen mukaisen tarjouksen 11.1.2018 ja rakennuttaja on sen 12.1.2018 hyväksynyt, näin ollen ei käsittelyaika ole ollut kohtuuton, eikä lisäaikapyyntö aiheellinen. Kuitenkin on käynyt ilmi, että asiasta ovat urakoitsijan ja rakennuttajan edustajat sopineet muuten kuin kirjallisesti jo marraskuussa 2017 näin ollen urakoitsijan pyytämä kahden viikon lisäaika on katsottava poikkeuksellisesti kohtuulliseksi.
2) päättää esittää urakoitsijalle, että urheilutalo Huhkolinnan purkua ei aloiteta ennen kuin välitavoite 2 on saavutettu. Urakan välitavoitteen 3 osalta ei peritä viivästysseuraamuksia.
Perustelut: Tekninen lautakunta tutustui liikuntahallin työmaahan 19.6.2018. Työmaakierroksella todettiin rakennuksen olevan periaatteessa käyttöön otettavissa lukuun ottamatta liikuntahallia. Kuitenkin tekninen lautakunta ei katso rakennuttajan edun mukaiseksi osan rakennusta käyttöönotolle tässä vaiheessa vaan katsoo parempana vaihtoehtona urakkasopimuksen mukaisesti Huhkolinnan käyttämisen siihen asti kunnes uusi halli on kokonaisuudessaan valmis ja vastaanotettu välitavoitteen 2 mukaisesti.
3) toteaa, että Liikuntahalliin asennettavan urheilulattian asennusvaatimukset ovat olleet urakoitsijalla tiedossa, Liikuntahallin alapohjien laattojen kuivuminen on ollut pääurakoitsijan vastuulla ja pääurakoitsijan velvollisuus on ollut huolehtia siitä, että koko hanke valmistuu myös aikataulussa. Alapohjalaattojen kuivumiseen ei tulla myöntämään urakoitsijan perusteetta vaatimaa lisäaikaa ja viivästysseuraamukset tältä osin tullaan jatkossa vaatimaan täysimääräisenä. Urakoitsijan tulee välittömästi ryhtyä sellaisiin toimenpiteisiin, joilla hanketta viivyttävä alapohjalaatan kuivumisaika minimoidaan. Kaikki urakka-asiakirjoissa vaaditut dokumentaatiot tulee pääurakoitsijan tehdä valmiiksi ennen vastaanottomenettelyä sekä aikanaan vastaanotettavan urakkasuorituksen vastata kirjaimellisesti urakkasopimusasiakirjoissa määriteltyä työn tulosta.
Perustelut: Teknisen lautakunnan näkemyksenä on, että urakka-asiakirjojen mukaisesti pääurakoitsija olisi valitsemalla oikeat materiaalit ja menetelmät sekä oikeilla olosuhteilla varmistanut alapohjalaattojen kuivumisen aikataulussa. Pääurakoitsijan olisi tullut laatia ennen alapohjalaattojen valua urakka-asiakirjoissa vaaditut suunnitelmat mm. kosteusmittaussuunnitelma, jossa laattojen kuivumisajat, materiaalit ja menetelmät olisi määritelty. Edellä mainittu asiakirja on laadittu myöhemmin 19.12.2017 ja sitä on päivitetty 30.1.2018. Se ei kuitenkaan sisällöltään vastaa urakka-asiakirjoissa vaadittua. Lisäksi asiakirjat olisi pitänyt hyväksyttää rakennuttajalla ja näin ei ole toimittu. Rakennuttajalla ei siis ole ollut mahdollisuutta etukäteen arvioida pääurakoitsijan käyttämiä materiaaleja ja menetelmiä. Lisäksi pääurakoitsija on huomattuaan viivästymisen laiminlyönyt velvollisuutensa suunnitella toimenpiteet aikataulussa pysymiseen sekä näiden toimenpiteiden toteuttamisen.
Perusteluna urakkasopimusasiakirjat ja hankintalain § 136.
Lisätietojen antaja: Tekninen johtaja Ulla Ojala, tekninen palvelukeskus, puh. 044 560 4341.